شامپیونلار لیگینده 5-جی تورا ایستارت وئریلیب.
گونون ایلک ایکی قارشیلاشماسی A و D قروپ‌لاریندا باش توتوب.
تورکیه شامپیونو “قالاتاسارای” اؤز میدانیندا “کلوب بروژ” ایله قارشیلاشیب. بو موسابیقه‌یه‌ده‌ک غلبه‌یه حسرت اولان رقیب‌لرین دولینده غالیب معینلشمه‌ییب.
قروپدا ایلک قولونو ووران ایستانبول کلوبو غلبه قازانماغا یاخین اولسا دا، اوزاتما دقیقه‌لرینده بوراخیلان توپلا اوستون‌لوگو الدن وئریب. بونونلا دا بئلچیکا تمثیلچی‌سی آوروپا لیگی‌نین 1/16 فینال مرحله‌سینه وثیقه وئرن 3-جو یئر اوغروندا موباریزه‌ده اوستون‌لوگونو قورویوب.
سون توردا فرانسادا پاری سن ژرمن-نین قوناغی اولا‌جاق "جیم-بوم" غالیب گلمه‌لی، “کلوب بروژ”نین خال ایتیرمه‌سینه اومید ائتمه‌لی‌دیر. ایستانبول‌داکی نتیجه “رئال”ین شامپیونلار لیگی‌نین 1/8 فینالینا یوکسلمه‌سینی ده رسمیلشدیریب.
D قروپونون آوتسایدئرلری “لوکوموتیو”له “بایرلورکوزن” موسکوادا گؤروشوب‌لر. غالیب گلن آلمانیا تمثیلچی‌سی ان آزی آوروپا لیگینه وثیقه‌نی تامین ائدیب.
2 جاواب‌سیز قول بوراخان روسیا کلوبو ایسه یورو لیگده موباریزنی داوام ائتدیرمک شانسینی ایتیریب. قوزیی لیلر اوچون سون تور فورمال کاراکتر داشییا‌جاق.
قئید ائدک کی، تورون ایلک گونونون دیگر موسابیقه لری ساعات 00:00-دا باشلایا‌جاق.
شامپیونلار لیگی
قروپ مرحله‌سی
5-جی تور
26 نوامبر
A قروپو
"قالاتاسارای” (تورکیه) – "کلوب بروژ" (بئلچیکا) – 1:1
D قروپو
"لوکوموتیو" (روسیا) – "بایرن لورکوزن" (آلمانیا) – 2:0
